stanford-oval/wikipedia huggingface dataset:
Lauryn Williams

| Mitalit | Mitalit | Mitalit |  |
| --- | --- | --- | --- |
|  Lauryn Williams |  Lauryn Williams |  Lauryn Williams |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 4×100 m viesti |  |
|  Hopeaa | Ateena 2004 | 100 metrin juoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 100 metrin juoksu |  |
|  Kultaa | Helsinki 2005 | 4×100 m viesti |  |
|  Kultaa | Osaka 2007 | 4×100 m viesti |  |
|  Hopeaa | Osaka 2007 | 100 metrin juoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | 60 metrin juoksu |  |
Naisten rattikelkkailu
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | kaksikko |  |
Lauryn Williams (s. 11. syyskuuta 1983 Allegheny, Yhdysvallat) on yhdysvaltalainen pikajuoksija ja rattikelkkailija. Hän on olympiavoittaja ja kolminkertainen maailmanmestari yleisurheilussa sekä olympiamitalisti rattikelkkailussa.
Vuonna 2002 Williams voitti sadalla metrillä Yhdysvaltain juniorien mestaruuden ja 17. heinäkuuta Kingstonissa juniorien maailmanmestaruuden ajalla 11,33. Vuonna 2004 hän voitti satasella Yhdysvaltain yliopistomestaruuden ja sijoittui Ateenan olympialaisissa elokuussa hopealle ajalla 10,96. IAAF:n yleisurheilufinaalissa Monacossa hän oli sadalla metrillä kolmas ajalla 11,21.
Helsingin MM-kisoissa 2005 Williams voitti sadan metrin maailmanmestaruuden ajalla 10,93. Lisäksi hän yhdessä Angela Daiglen, Muna Leen ja Me'Lisa Barberin kanssa voitti pikaviestin mestaruuden maailman kauden kärkiajalla 41,78. IAAF:n yleisurheilufinaalissa syyskuussa Williams sijoittui jälleen kolmanneksi (aika 11,04). 2006 Moskovan MM-hallikisoissa hän sijoittui 60 metrillä hopealle samalla ajalla voittaja Me'Lisa Barberin kanssa.
Osakan MM-kisoissa 2007 Williams voitti hopeaa 100 metrillä (aika 11,01) ja kultaa 4 × 100 metrillä. IAAF:n yleisurheilufinaalissa hän sijoittui viidenneksi ajalla 11,31. Vuonna 2008 hän oli neljäs Pekingin olympialaisissa ajalla 11,03 ja kuudes IAAF:n yleisurheilufinaalissa ajalla 11,22. Berliinin MM-kisoissa 2009 hän sijoittui viidenneksi ajalla 11,01.
Lontoon olympialaisissa 2012 Williams juoksi 4×100 metrin viestissä alkuerissä ja sai kultamitalin kun toisella kokoonpanolla loppukilpailussa juossut joukkue voitti kilpailun.
Williams lopetti yleisurheilu-uransa kesällä 2013 ja siirtyi rattikelkkailuun. Hänet valittiin edustajaksi vuoden 2014 olympialaisten rattikelkkailuun. Sotšissa hän saavutti parinsa Elana Meyersin kanssa hopeaa. He johtivat kilpailua kolmen laskun jälkeen, mutta putosivat viimeisessä laskussa toiseksi.
Saavutuksia

Olympiakulta pikaviestissä 2012
MM-kulta 100 metriltä 2005
MM-kulta pikaviestistä 2005
MM-kulta pikaviestistä 2007
MM-hopeaa 100 metriltä 2007
Sisäratojen MM-hopeaa 60 metriltä 2006
Henkilökohtaiset ennätykset

100 m: 10,88 (0,4), Zürich, 19. elokuuta 2005
200 m: 22,27 (1,2), Carson, 22. toukokuuta 2005
Leonardon ikkunat

| Leonardon ikkunat |
| --- | --- |
Ohjaaja:  Pirjo Honkasalo
Käsikirjoittaja:  Pirkko Saisio
Kuvaaja:  Kaarlo Pohjakallio
Leikkaaja:  Pipsa Valavaara
Lavastaja:  Tauno Rinne
Pääosat:  Kalevi Kahra Pirkko Saisio
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  26. marraskuuta 1986
Kesto:  88 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Leonardon ikkunat (myös Leonardon ikkunat - kuolemanpelon messu) on Pirjo Honkasalon ohjaama ja Pirkko Saision käsikirjoittama televisioelokuva vuodelta 1986.
Elokuvan aiheena on Leonardo da Vincin Viimeinen ehtoollinen -freskon restauroiminen.
Rooleissa

| 0 | 1 | 2 |
| --- | --- | --- |
|  Kalevi Kahra  | … |  Leonardo da Vinci   |
|  Pirkko Saisio  | … |  Maria / Abbedissa   |
|  Kimmo Otsamo  | … |     |
|  Tomi Salmela  | … |     |
|  Jouni Takamäki  | … |     |
Licháda (vuori)

| --- | --- |
Sijainti:  Istiaía-Aidipsós, Euboia, Keski-Kreikka, Kreikka
Korkeus merenpinnasta:  677 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Licháda (kreik. Λιχάδα, kath.kreik. Λιχάς, Lichás), antiikin Kenaion (m.kreik. Κήναιον, Kēnaion, lat. Cenaeum), on vuori ja niemi Euboian saarella Kreikassa. Sen korkeus on 677 metriä.
Lichádan niemi muodostaa Euboian luoteiskärjen. Siellä sijaitsee Lichádan kylä ja niemen edustalla Lichádes-niminen saariryhmä. Antiikin aikana vuorella oli Zeus Kenaioksen kulttipaikka. Kreikkalaisessa mytologiassa vuori sai myöhemmän nimensä Likhaasta, jonka Herakles heitti paikalla mereen ollessaan uhraamassa Zeukselle.
Le chant des coquelicots

| Le chant des coquelicots EP Amélie-les-crayons |
| --- | --- | --- |

EP-levyn tiedot
 Julkaistu: 2002
 Tuottaja(t): Omakustanne
 Tyylilaji: Folkmusiikki, chanson française
 Kesto: 20.40
 Levy-yhtiö: Omakustanne
Amélie-les-crayonsin muut julkaisut
| -  | Le chant des coquelicots EP 2002 | Et pourquoi les crayons ? 2004 |
Le chant des coquelicots EP on Amélie-les-crayonsin ensimmäinen julkaistu albumi: le petit premier eli pieni ennakkokatsaus Amélie-les-crayonsin musiikkiin. Levy on äänitetty osittain live-esiintymisistä ja osittain kotistudiossa vuonna 2002.
Kappaleet

le chant des coquelicots
ta p'tite flamme
ch'veu blanc (live)
mon docteur
la valse du danseur de lune (live)
ta p'tite flamme (guitar version)
Levyn tiedoissa kappaleiden nimet kirjoitetaan pienellä.
Aiheesta muualla

Levyn tiedot ja kuuntelunäytteitä (Arkistoitu – Internet Archive) (ranskaksi)
Leonce Raphael Agbodjelou

Leonce Raphael Agbodjelou (s. 1965 Porto-Novo, Dahomeyn tasavalta) on beniniläinen valokuvaaja.
Agbodjeloun muotokuvasarja Porto-Novon kansalaiset kuvaa Beninin pääkaupungin ihmisiä. Hän käytti projektissa päivänvalostudiota ja keskikokoista valokuvauskameraa.  Sarja korostaa perinteiden ja nykyajan rajaa, josta Beninissä ollaan nykyisin innistuneita. Muotokuvien sarja vaihtelee naamioituneista henkilöistä, jotka pukeutuvat perinteisiin joruba-asuihin, hahmoihin, jotka ovat pukeutuneita maastopukuihin ja aurinkolaseihin, jotka sulautuvat viehättävästi taustaan.
Näyttely otsikolla "Musclemen" esittelee lavastettuja studiovalokuvia lihaksikkaista miehistä, mikä on suosittu kuvausaihe Länsi-Afrikassa. Egungun-projektissa Agbodjelou valokuvaa egunguneja, naamiaisissa esiintyviä jorubaa puhuvia ihmisiä, joiden sanotaan olevan yhteydessä esi-isiinsä. He esiintyvät yleensä hautajaisissa ja ohjaavat kuolleita henkimaailmaan. Uskomusten mukaan he voivat myös ilmestyä suojaamaan ihmisiä epäonnelta.
Leonce Raphael Agbodjelou syntyi Porto-Novossa vuonna 1965 beniniläisen valokuvaajan Joseph Moise Agbodjeloun (1912-2000) poikana. Hänellä ei ole muodollista koulutusta, ja hänen isänsä on kouluttanut hänet. He matkustelivat yhdessä siirrettävän studion kanssa, ja käyttivät perinteisiä värikkäitä kankaita taustana kuvatessaan ihmisten muotokuvia.
Leonce Agbodjelou perusti vuonna 2013 ensimmäisen valokuvauskoulun Beniniin. Hän toimii Porto-Novon valokuvaajien yhdistyksen puheenjohtajana.
Leonce Raphael Agbodjeloun teoksia on julkisissa kokoelmissa eri puolilla maailmaa, esimerkiksi Zürichin taidemuseossa, Pitt Rivers -museossa Oxfordissa, Saatchi-kokoelmassa Lontoossa, Carnegie-taidemuseossa, Zeitzin nykytaiteen museossa Afrikassa Kapkaupungissa ja Nykytaiteen museossa Päiväntasaajan Guineassa.
Aiheesta muualla

Leonce Raphael Agbodjelou, teoksia, Jack Bell Gallery
Leonce Raphael Agbodjelou, Artnet
Of masks and musclemen: 50 years of west African studio shots – in pictures, The Guardian 16.11.2015
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Leonce Raphael Agbodjelou
Käännös suomeksi
Latosaaret (Sysmä)

Latosaaret
| --- | --- |
Sijainti:  Sysmä Päijät-Häme Suomi
Vesialue:  Päijänne
Korkein kohta:  82,5 m 
Pinta-ala:  6,1 ha  
muokkaa - muokkaa wikitekstiä - muokkaa Wikidataa
Latosaaret  on Päijänteen saariryhmä Päijät-Hämeessä Sysmässä. Se kuuluu Päijänteen kansallispuistoon.
Maantietoa

Saariryhmä sijaitsee Virmailanselän itäosassa Paatsalon ja mantereen välissä. Saariryhmän suurin saari on 490 metriä pitkä, 240 metriä leveä ja sen pinta-ala on 6,1 hehtaaria . Suurin saari sijaitsee 700 metriä mantereelta, yli 200 metriä Vähästä Paatsalosta ja 550 metriä Paatsalosta. Saaren ympärillä on kolme pintä saarta ja Riuttasaaren puolella seitsemän muuta pikkusaarta. Pääsaari on matala ja sen korkein kohta kohoaa noin 4 metriä Päijänteen vedenpinnasta. Saari on autio.
Luontoarvoja

Lähes koko saariryhmä, pari yksittäistä saarta lukuun ottamatta, muodostaa yhtenäisen luonnonsuojelualueen, joka kuuluu Päijänteen kansallispuistoon. Puiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Saarilla ei ole retkeilijöille tarkoitettua rantautumispaikkaa tai nuotiopaikkaa, mutta sellainen on Vähässä Paatsalossa.
Licinio Refice

Licinio Refice (12. helmikuuta 1883 Patrica – 11. syyskuuta 1954 Rio de Janeiro) oli italialainen säveltäjä, kapellimestari, kirkkomuusikko ja pappi.
Refice opiskeli Roomassa urkujensoittoa ja sävellystä. Hän sai diplominsa vuonna 1910. Samana vuonna hänet vihittiin papiksi. Refice opetti vuosina 1910–1950 Paavillisessa kirkkomusiikki-instituutissa ja oli vuosina 1911–1947 Santa Maria Maggioren maestro di cappella. Hän oli säveltäjä, kuoromestari Lorenzo Perosin ystävä ja ihailija. Reficen tuotantoon kuuluu muun muassa oopperoita, oratorioita, kantaatteja, kymmeniä messuja ja muita kirkkomusiikkiteoksia, kuten Stabat Mater (1917) ja Te Deum (1918). Hän sävelsi myös maallisia lauluja. Osa aikalaisista piti Reficen kirkkomusiikkiteoksia liian draamallisina hengelliseksi musiikiksi.
Reficen teoksista erityisen tunnetuksi tuli ooppera Cecilia (1922–1923), jonka esitystä johtaessaan hän kuoli Brasiliassa vuonna 1954. Refice teki kapellimestarina esiintymisiä Euroopassa sekä Pohjois- ja Etelä-Amerikoissa.
Kristian Wåhlin

| Kristian Wåhlin> Henkilötiedot |
| --- | --- |
Syntynyt: 1971
Ammatti:  muusikko, graafinen suunnittelija
Muusikko
Taiteilijanimi:  Necrolord
Aktiivisena:  1988–
Tyylilajit:  death metal, melodinen death metal, black metal, goottimetalli, power metal, doom metal
Soittimet:  laulu, kitara
Yhtyeet:  Grotesque   Liars in Wait   Diabolique
Aiheesta muualla
www.kristianwahlin.se
  [ Muokkaa Wikidatassa ] [ ohje ]  
Kristian Wåhlin (s. 1971) on ruotsalainen, Göteborgista kotoisin oleva muusikko, graafinen suunnittelija ja albumikansitaiteilija, joka on tehnyt töitä useille artisteille extreme metal -piireissä maailmanlaajuisesti. Hänet tunnetaan myös taiteilijanimellä Necrolord. Wåhlinin ateljee sijaitsee Höganäsissa, Ruotsissa.
Historia

Wåhlin kiinnostui taiteesta ollessaan Schillerska skolanissa, joka on koulu Göteborgin keskustassa. Hän mainitsi varhaisiksi vaikuttajikseen romantiikan ja renessanssin maalarit kuten Caspar David Friedrich, Albrecht Dürer ja Hieronymus Bosch. Tänä aikana hän alkoi myös opiskella musiikkia.
17-vuotiaana Wåhlin alkoi soittaa kitaraa ja perusti yhtyeen Grotesque kouluystävä Tomas Lindbergin (laulu), Alf Svenssonin (kitara) ja Tomas Erikssonin (rummut) kanssa. Grotesque hajosi 1990, ja jäsenet perustivat At the Gatesin, joka on yksi melodisen death metalin Göteborg-tyylin kehittäjistä. Wåhlin teki yhteistyötä Lindbergin ja muiden At the Gates -jäsenten kanssa lyhyen aikaa death metal -yhtye Liers in Waitissa, ja Wåhlin suunnitteli At the Gatesin merkkiteoksen Slaughter of the Soulin "venäläinen ikoni"-kansitaiteen.
At the Gatesin kanssa harjoittelurakennuksen jakanut Dissection tilasi Wåhlinin kuvituksia albumeita The Somberlain ja Storm of the Light's Bane varten; jälkimmäinen esitteli pahamaineisen "viikatemiesratsastajan" keskellä lumista tundraa.  Norjalaisen black metal -yhtye Emperorin alkuunpaneva esikoisalbumi In the Nightside Eclipsesai myös Wåhlinin kansitaiteen. Wåhlin jatkoi urallaan kansitaiteiden tekoa eurooppalaisille death, black, doom, power ja goottimetalliyhtyeille 2000-luvulla.
Wåhlin vaikutti yhtyeissä Liers in Wait ja Decollation, kunnes ne hajosivat 1990-luvun puolivälissä. Vuonna 1995 hän perusti goottimetalliyhtye Diaboliquen, jossa vaikutti jäseniä hänen aiemmista yhtyeistään. Diabolique viimeisin albumi oli vuoden 2001 The Green Goddess, eikä yhtye ole julkaissut mitään sen jälkeen. Wåhlin teki yhteistyötä pitkäaikaisen ystävänsä Lindbergin kanssa rockyhtyeessä The Great Deceiver, kunnes yhtye hajosi 2005 mutta palasi yhteen 2007. Lisäksi Wåhlin teki yhteistyötä Converge-laulaja Jacob Bannonin kanssa yhtyeen albumin Life is Wasted on the Living kansitaiteen kanssa.
Diskografia

Grotesque - In the Embrace of Evil (kitara)
Liers in Wait - Spiritually Uncontrolled Art (EP, 1992) (kitara)
Decollation - Cursed Lands (EP, 1993) (rumpali)
Diabolique - The Diabolique  (EP, 1996) (laulu, kitara)
Diabolique - Wedding The Grotesque  (1997) (laulu, kitara)
Diabolique - The Black Flower (1999) (laulu, kitara)
Diabolique - Butterflies (EP, 2000) (laulu, kitara)
Diabolique - The Green Goddess (2001) (laulu, kitara)
The Great Deceiver - Cave In (EP) (EP, 1999) (kitara)
The Great Deceiver - Jet Black Art (2000) (kitara)
The Great Deceiver - A Venom Well Designed (2002) (kitara)
The Great Deceiver - Terra Incognito (2004) (kitara)
Aiheesta muualla

Kristian Wåhlinin kotisivut (Arkistoitu – Internet Archive)
Lighthouse

Lightouse on majakkaa tarkoittava englannin kielen sana, jota käytetään myös seuraavissa merkityksissä:
Lighthouse, asuinalue ja siellä sijaitseva rakenteilla oleva pilvenpiirtäjä Aarhusissa, Tanskassa
Lighthouse, M&T Productionin levymerkki
"Lighthouse", G.R.L:n kappale vuodelta 2014
"Lighthouse", Nina Kraljićin kappale, Kroatian edustaja Eurovision laulukilpailussa 2016
The Lighthouse, Robert Eggersin ohjaaja kauhuelokuva vuodelta 2019
Lighthouse Christian Centre, helsinkiläinen helluntaiseurakunta
Lighthouse Project, helsinkiläinen punk-yhtye
Lighthouse X, tanskalainen pop-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lighthouse”, voi hakea sivunnimihaulla, laajalla sivunnimihaulla tai tekstihaulla.
Lamminlammi (Ylöjärvi, Poikelus)

| Lamminlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°48′06″N, 23°34′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Parkusjärveen 
Järvinumero:  35.342.1.005
Mittaustietoja
Pinnankorkeus:  125 m  
Rantaviiva:  0,439 km  
Pinta-ala:  0,796 ha  
Saaria:  ei saaria 
 fiLamminlammi 
Lamminlammi  on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 0,8 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 125 metriä mpy.
Lighthouse (Nina Kraljićin kappale)

|  Lighthouse |
| --- | --- |
 Kraljić esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Nina Kraljić
Levy-yhtiö:  Universal Music Group
Kesto:  3:00
Tyylilaji:  worldbeat, neofolk, New Age, ambient
Julkaistu:  9. maaliskuuta 2016
Säveltäjä(t):  Andreas Grass, Nikola Paryla
Sanoittaja(t):  Andreas Grass, Nikola Paryla
Euroviisutiedot
Vuosi:  2016
Maa:  Kroatia
Kieli:  englanti
Sijoitus:  23.
Pisteet:  73
Sijoitus semifinaalissa:  10.
Pisteet semifinaalissa:  133
Sanat:  sanoitus
Video:  videolinkki
Lighthouse (suom. Majakka) on kroatialaislaulaja Nina Kraljićin kappale. Kroatian TV-yhtiö HRT valitsi sen edustamaan Kroatiaa Eurovision laulukilpailussa 2016. Kappale julkaistiin 9. maaliskuuta 2016. Sen ovat säveltäneet ja sanoittaneet Andreas Grass ja Nikola Paryla.
Kappale kilpaili Eurovision laulukilpailun ensimmäisessä semifinaalissa, jossa se sijoittui kymmenenneksi 133 pisteellä ja pääsi finaaliin. Finaalissa se keräsi 73 pistettä ja saavutti sijan 23.
Lastenruoka

Lastenruokaa kaupassa
Lastenruoka on ruokaa, joka on suunnattu lapsille. Lastenruokatuotteilla on kaikkein tiukimmat lainsäädännön koostumus-, ravitsemus-, turvallisuus- ja laatuvaatimukset. Luomulaatuisessa lastenruuassa vierasaineita ja torjunta-ainejäämiä ei saa olla kuten muissakaan luomuelintarvikkeissa. Alle kolmevuotiaille lapsille suunnatut tuotteet täytyy Suomessa lain mukaan merkitä ikäryhmämerkinnällä.
Länsi-Afrikassa maissipuuro on yleensä ensimmäinen kiinteä ruoka, jota annetaan lapsille.
Japanissa lastenruoat tehdään edelleen yleensä kotona.
Yhdysvalloissa lastenruoan myynnin arvo oli vuonna 2018 53 miljardia dollaria.
Lastenruokien historiaa

Lastenruokia alkoi ensimmäisenä kaupallisesti valmistaa vuonna 1901 alankomaalainen M NV Nutricia -yhtiö. Yhdysvalloissa niitä valmisti ensimmäisenä Harold Clapp 1920-luvulla. Pablum toi markkinoille ensimmäiset esikypsennetyt ja kuivatut lastenruoat, joita valmistettiin 1930-luvulla alun perin sairaille lapsille.[lähde? ]
1940-luvulla Gerber ja Beech-Nut markkinoivat lastenruokia myös invalideille ja vanhuksille.
Jalostaja alkoi valmistaa lastenruokia vuonna 1961. Valmistusta oli kokeiltu jo 1950-luvulla, mutta tuotteille ei ollut kysyntää. Piltti-nimi tuli Leirakselta, joka toi vuonna 1958 markkinoille Piltti-ihovoiteen lapsille. Valmiiden lastenruokien käyttö yleistyi Suomessa 60-luvulla. Nykyään Suomi on valmiin lastenruoan kulutuksessa maailman kärkimaita.
Terveysvaikutukset

WHO ja UNICEF suosittavat, ettei kiinteiden ruokien antamista aloitettaisi ennen kuuden kuukauden ikää. Liian aikainen kiinteiden ruokien antaminen voi aiheuttaa raudan puutetta ja anemiaa, koska raudan imeytyminen äidinmaidosta heikkenee, jos maito on kosketuksissa muiden ruokien kanssa ohutsuolessa.
Markkinat

Yhdysvalloissa lastenruoan myynnin arvo oli vuonna 2018 53 miljardia dollaria ja sen arvioitiin kasvavan 76 miljardiin vuoteen 2021 mennessä. Vuonna 2022 markkinajohtaja oli Nestlé reilun 50 % osuudella.
Aiheesta muualla

Kuvia tai muita tiedostoja aiheesta Lastenruoka Wikimedia Commonsissa
Lamminkoski (kylä)

Lamminkoski on kylä Kuivasjärven eteläpuolella ja Linnanjärven länsi- ja pohjoispuolella Pirkanmaalla Parkanon keskustan pohjoispuolella valtatien 3 varrella ja Tampere–Seinäjoki -oikoradan välittömässä läheisyydessä. Kylä sijaitsee noin 10 kilometriä Parkanon keskustasta pohjoiseen ja noin 13 kilometriä länteen Kihniön keskustaajamasta.  Lamminkosken rautatieliikennepaikka sijaitsee kylän itäpuolella.
Lamminkosken alueen vesistöt

Lamminkosken kylän läpi virtaa Kuivasjoki ja kylän keskeltä löytyy Niemenlampi. Joki jatkuu Ruonanlampeen asti Ruonanjokena ja siitä eteenpäin Jarvanjokena kohti Linnanjärveä. Kylän alueeseen kuuluu myös Kivilammen metsätien päästä löytyvä Kivilampi.
Toimintaa kylällä

Kylällä toimii Lamminkosken kyläseura ry joka ylläpitää nuotiopaikkoja ja uimarantaa, sekä järjestää erilaisia tapahtumia vuosittain. Kylältä löytyy myös teollisuutta, Luoman Oy Voman saha.
Aiheesta muualla

Parkanon kylät, Lamminkosken kyläseura: Lamminkoski
Landsbergin piirikunta

Landsbergin piirikunta (saks. Landkreis Landsberg am Lech) on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan pinta-ala on 804 neliökilometriä, ja siihen kuuluu 31 kuntaa. Vuoden 2020 lopussa piirikunnan väkiluku oli 121 019. Piirikunnan keskus ja suurin kaupunki on Landsberg am Lech.
Landsbergin piirikunta ja sen kunnat.
Piirikuntaa ympäröivät (pohjoisesta alkaen myötäpäivään) Aichach-Friedberg, Fürstenfeldbruck, Starnberg, Weilheim-Schongau, Ostallgäu ja Augsburg. Lech virtaa piirikunnan läpi.
Aiheesta muualla

Kuvia tai muita tiedostoja aiheesta Landsbergin piirikunta Wikimedia Commonsissa
Piirikunnan verkkosivusto (saksaksi)
Baijerin piirikunnat ja kaupunkipiirit
Aichach-Friedberg
Altötting
Amberg
Amberg-Sulzbach
Ansbachin piirikunta
Ansbach
Aschaffenburgin piirikunta
Aschaffenburg
Augsburgin piirikunta
Augsburg
Bad Kissingen
Bad Tölz-Wolfratshausen
Bambergin piirikunta
Bamberg
Bayreuthin piirikunta
Bayreuth
Berchtesgadener Land
Cham
Coburgin piirikunta
Coburg
Dachau
Deggendorf
Dillingen an der Donau
Dingolfing-Landau
Donau-Ries
Ebersberg
Eichtätt
Erding
Erlangen
Erlangen-Höchstadt
Forchheim
Freising
Freyung-Grafenau
Fürstenfeldbruck
Fürthin piirikunta
Fürth
Garmisch-Partenkirchenin piirikunta
Günzburg
Haßberge
Hofin piirikunta
Hof
Ingolstadt
Kaufbeuren
Kelheim
Kempten
Kitzingen
Kronach
Kulmbach
Landsberg am Lech
Landshutin piirikunta
Landshut
Lichtenfels
Lindau
Main-Spessart
Memmingen
Miesbach
Miltenberg
Mühldorf am Inn
Münchenin piirikunta
München
Neuburg-Schrobenhausen
Neumarkt in der Oberpfalz
Neustadt an der Aisch-Bad Windsheim
Neustadt an der Waldnaabin piirikunta
Neu-Ulm
Nürnberg
Nürnberger Land
Oberallgäu
Ostallgäu
Passaun piirikunta
Passau
Pfaffenhofen an der Ilm
Regen
Regensburgin piirikunta
Regensburg
Rhön-Grabfeld
Rosenheimin piirikunta
Rosenheim
Roth
Rottal-Inn
Schwabach
Schwandorf
Schweinfurtin piirikunta
Schweinfurt
Starnberg
Straubing
Straubing-Bogen
Tirschenreuth
Traunstein
Unterallgäu
Weiden in der Oberpfalz
Weilhelm-Schongau
Weißenburg-Gunzenhausen
Wunsiedel im Fichtelgebirge
Würzburgin piirikunta
Würzburg
Lapin Helvetti (yhtye)

Lapin Helvetti on oululainen thrash metal -yhtye, jonka Läjä Äijälä perusti loppuvuonna 2016 hajottamansa Terveet Kädet -yhtyeen tilalle. Yhtye aloitti soittamalla Terveiden Käsien julkaisematta jääneelle Minun vereni -albumille nauhoitettuja kappaleita vaihtoehtoisella otteella. Yhtyeen musiikissa on vivahteita myös metallimusiikista sekä yhtyeistä kuten Slayer, Discharge, Motörhead ja Venom. Yhtyeen nimi tulee Muoniossa sijaitsevasta saman nimisestä rotkojärvestä.
Yhtyeen esikoisalbumi Lapin Helvetti julkaistiin 8. joulukuuta 2017 levymerkillä Svart Records. Lapin Helvetin kokoonpano on soittanut vuodesta 2019 keikkoja myös Terveet Kädet -nimellä.
Licinia Eudoxia

Licinia Eudoxia (422–462) oli Itä-Rooman keisarin Theodosius II:n tytär. Hän oli Länsi-Rooman keisarien Valentinianus III:n ja Petronius Maximuksen vaimo.
Eudoxia oli Theodosius II:n ja Aelia Eudocian ainut tytär. Hän meni naimisiin Valentinianuksen kanssa 29. lokakuuta 437 Thessalonikissa. Vuonna 439 Eudoxialle annettiin augustan arvonimi, kun hän synnytti tyttärensä Eudocian. Vuonna 455 Valentinianus murhattiin. Murhaaja lienee ollut Petronius Maximus, joka otti itselleen keisarinvallan ja vahvistaakseen asemaansa pakotti Eudoxian menemään kanssaan naimisiin.
On mahdollista, että Eudoxia pyysi avuksi vandaalien kuningasta Geiserikia, jonka vanhimman pojan Hunerikin oli ollut tarkoitus mennä naimisiin Eudoxian vanhimman tyttären Eudocian kanssa. Maximus yritti paeta ennen kuin Geiserik ehti Roomaan, mutta rahvas lynkkasi hänet hengiltä. Vandaalit ryöstivät Rooman ja veivät Eudoxian ja tämän kaksi tytärtä, Eudocian ja Placidian, Karthagoon. Heidät vapautettiin, kun Itä-Rooman keisari Leo I maksoi lunnaat.
Aiheesta muualla

Kuvia tai muita tiedostoja aiheesta Licinia Eudoxia Wikimedia Commonsissa